Igors Sikorskis
Igors Sikorskis (krievu: И́горь Ива́нович Сико́рский, angļu: Igor Sikorsky; dzimis 1889. gada 25. maijā Kijivā, miris 1972. gada 26. oktobrī Īstonā) bija ukraiņu izcelsmes Krievijas Impērijas aviokonstruktors un lidotājs, vēlāk ASV izgudrotājs un filozofs. Uzbūvēja pasaulē pirmo četrmotoru lidmašīnu Русский витязь (Russkij vitjaz, 1913), pasažieru lidmašīnu Илья Муромец (Iļja Muromietis, 1914), transatlantisko hidroplānu un sērijveida helikopteru (ASV, 1942).